CELEX: 31986R2468
Language: el
Date: 1986-07-31 00:00:00
Title: Κανονισμός (ΕΟΚ) αριθ. 2468/86 της Επιτροπής της 31ης Ιουλίου 1986 που τροποποιεί τον κανονισμό (ΕΟΚ) αριθ. 2329/85 σχετικά με τις λεπτομέρειες εφαρμογής ειδικών μέτρων για τους σπόρους σόγιας

Avis juridique important

|

31986R2468

Κανονισμός (ΕΟΚ) αριθ. 2468/86 της Επιτροπής της 31ης Ιουλίου 1986 που τροποποιεί τον κανονισμό (ΕΟΚ) αριθ. 2329/85 σχετικά με τις λεπτομέρειες εφαρμογής ειδικών μέτρων για τους σπόρους σόγιας  

Επίσημη Εφημερίδα αριθ. L 211 της 01/08/1986 σ. 0018 - 0018

***** ΚΑΝΟΝΙΣΜΟΣ (ΕΟΚ) αριθ. 2468/86 ΤΗΣ ΕΠΙΤΡΟΠΗΣ  της 31ης Ιουλίου 1986  που τροποποιεί τον κανονισμό (ΕΟΚ) αριθ. 2329/85 σχετικά με τις λεπτομέρειες εφαρμογής ειδικών μέτρων για τους σπόρους σόγιας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1491/85 του Συμβουλίου της 23ης Μαΐου 1985 για την πρόβλεψη ειδικών μέτρων για τους σπόρους σόγιας (1), και ιδίως το άρθρο 2 παράγραφος 8,  Εκτιμώντας:  ότι το άρθρο 13 του κανονισμού (ΕΟΚ) αριθ. 2329/85 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 602/86 (3), προβλέπει τα μέτρα ελέγχου που πρέπει να πραγματοποιούνται όσον αφορά το δικαίωμα για ενίσχυση· ότι για να μπορεί ο αρμόδιος οργανισμός να εφαρμόσει τα μέτρα αυτά είναι αναγκαίο ο πρώτος αγοραστής να διατηρεί αντίγραφα των συμβάσεων που συνάπτει με τους παραγωγούς καθώς και των δηλώσεων παραλαβής·  ότι το άρθρο 5 παράγραφος 3 του κανονισμού (ΕΟΚ) αριθ. 2329/85 προβλέπει την προσωρινή έγκριση του πρώτου αγοραστή και ότι η έγκριση αυτή καθίσταται σε οριστική αμέσως μόλις το ενδιαφερόμενο κράτος μέλος διαπιστώσει ότι πληρούνται οι προϋποθέσεις έγκρισης· ότι η διαδικασία αυτή εφαρμόστηκε δοκιμαστικά κατά την διάρκεια της περιόδου εμπορίας 1985/86· ότι, βάσει των αποτελεσμάτων, αποδείχτηκε αποτελεσματική και κατά συνέπεια πρέπει να διατηρηθεί·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2329/85 τροποποιείται ως εξής:  1. Το άρθρο 4 δεύτερο εδάφιο τελευταία περίπτωση αντικαθίσταται από το ακόλουθο κείμενο:  «- να θέτει όλα τα σχετικά με τις συναλλαγές έγγραφα, συμπεριλαμβανόμενης και της οικονομικής λογιστικής καθώς και επικυρωμένο αντίγραφο των συμβάσεων και των δηλώσεων παραλαβής στη διάθεση του οργανισμού που ορίζει το κράτος μέλος».  2. Στο άρθρο 5 παράγραφος 3, το τμήμα της φράσης «κατά την περίοδο εμπορίας 1985/86» διαγράφεται.  Άρθρο 2  Ο παρών κανονισμός αρχίζει να ισχύει την 1η Σεπτεμβρίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 31 Ιουλίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 151 της 10. 6. 1985, σ. 15.  (2) ΕΕ αριθ. L 281 της 15. 8. 1985, σ. 16.  (3) ΕΕ αριθ. L 58 της 1. 3. 1986, σ. 24.